“ประจิน” ชงพิจารณาลดค่าโดยสาร “รถเมล์-บขส.” พรุ่งนี้
"ประจิน" ชงพิจารณาลดค่าโดยสาร "รถเมล์-บขส." พรุ่งนี้
10 ส.ค. 2558

พล.อ.อ.ประจิน จั่นตอง รัฐมนตรีว่าการกระทรวงคมนาคม เปิดเผยว่า ท่าเรือปิ่นเกล้าใหม่เป็นหนึ่งในโครงการยกระดับการให้บริการเรือโดยสารรูปแบบใหม่ที่จะมีความสะดวกสบายและทันสมัยตามนโยบายกระทรวงคมนาคมต้องการปรับปรุงทั้งท่าเรือและสภาพเรือทั้งหมดโดยปี2558 นอกจากท่าเรือปิ่นเกล้าแล้วจะมีท่าเรือสาทรและท่าเรือจังหวัดนนทบุรีที่จะมีการเปิดท่าเรือหลังจากปรับปรุงเพื่อให้ประชาชนได้ใช้บริการ
โดยในวันที่ 11 สิงหาคมนี้กระทรวงคมนาคมจะประชุมสรุปต้นทุนค่าโดยสารและราคาที่จะสามารถปรับลดลงได้ โดยยอมรับว่าแนวโน้มค่าโดยสารทั้งรถเมล์ขององค์การขนส่งมวลชนกรุงเทพ(ขสมก.) และบริษัท ขนส่ง จำกัด(บขส.) มีโอกาสปรับลดลง ส่วนเรือโดยสารได้สั่งการให้กรมเจ้าท่าสรุปต้นทุนทั้งหมดภายในสัปดาห์นี้ เพื่อนำเสนอให้กระทรวงคมนาคมพิจารณาสัปดาห์หน้า มีความเป็นไปได้ปรับลดราคาลงเช่นเดียวกัน